1980年，朴正熙乞儂暗殺，無箬恒，軍官全斗煥上臺。這儂也是做獨裁其，不過共朴正熙𣍐蜀樣，百姓都對伊印象𣍐好。1980年，光州有儂抗議，伊派部隊去鎮壓，刣死嘢価儂，嚽就是光州民主運動。不過嚽事件發生以後，韓國其民主運動有眞大其發展。1987年，復發生抗議，最尾，全斗煥敆1988年允許自由選舉總統。總款，韓國就完全變成蜀隻民主其國家了。